b'\n_START_ARTICLE_\nPatruljna ladja Triglav\n_START_SECTION_\nZgodovina\n_START_PARAGRAPH_\nSplovitev ladje je potekala 21. julija 2010, pri \xc4\x8demer je bila krstna botra Elen Twrdy, dekanja Fakultete za pomorstvo in promet v Portoro\xc5\xbeu._NEWLINE_Ladja je prispela v koprsko pristani\xc5\xa1\xc4\x8de 21. novembra 2010._NEWLINE_Ladja Triglav se je 15. decembra 2013 pridru\xc5\xbeila operaciji voja\xc5\xa1ke mornarice Italije Mare Nostrum in pomagala pri iskanju in re\xc5\xa1evanju beguncev na poti v Italijo. Redni posadki so pridru\xc5\xbeili dve vi\xc5\xa1ji medicinski sestri in pripadnika voja\xc5\xa1ke policije. Po dobrem mesecu, v katerem med patruljiranjem ni na\xc5\xa1la ali re\xc5\xa1ila beguncev, se je ladja 4. februarja 2014 vrnila v Koper._NEWLINE_Oktobra 2015 je ponovno odplula v Sredozemlje, kjer je ve\xc4\x8d mesecev sodelovala v mednarodni operaciji EU proti tihotapcem migrantov NAVFOR MED Sophie. Posadka je 28. oktobra prvi\xc4\x8d delovala na morju. Re\xc5\xa1ila je 100 ljudi in onesposobila tihotapsko plovilo. Migrante je predala posadki norve\xc5\xa1ke ladje, ki je izvedla nadaljnje postopke.'